Ucraina a primit aproape 400 de obuziere de 155 mm. Militarii ruși se tem de obuzierele franceze CAESAR: sunt un coșmar
Armatele occidentale nu au experimentat, de la conflictul coreean, războaie de mare intensitate, pe termen lung. Războiul din Golf din 1991, adesea invocat, a fost prea scurt și prea specific pentru a trage concluzii reale. După acesta, Occidentul s-a concentrat pe misiuni antiteroriste și de menținerea păcii, unde inamicul era slab echipat și pregătit, folosind în special armament ușor de infanterie, dispozitive explozive improvizate, precum și lansatoare de rachete de dimensiuni mici, fără efect mare la țintă. Principala tactică a fost ambuscada, dispozitivul exploziv improvizat sau lansări de rachete de la distanță.